open-index/open-wikipedia-markdown huggingface dataset:
Makta

***Makta*** er ein norsk dramaserie som hadde premiere på NRK i oktober 2023. Serien er skapt av Johan Fasting, Silje Storstein og Kristin Grue, og produsert av Motlys og Novemberfilm. Serien består av tolv episodar fordelt på to deler; fyrste del blei sendt hausten 2023, og andre del blir sendt frå januar 2024.

## Handling

Serien er basert på verkelege hendingar; han følgjer maktkampen i Arbeidarpartiet i 1970- og 1980-åra, og blir introdusert som ei forteljing «basert på sannhet, løgn og dårlig hukommelse». Kathrine Thorborg Johansen og Jan Gunnar Røise spelar hovudrollene som Gro Harlem Brundtland og Reiulf Steen.

### Rolleliste

## Økonomi
I desember 2020 fekk produksjonsselskapet bak serien tildelt 10 millionar kroner i støtte av Norsk filminstitutt. Totalt hadde serien eit budsjett på 130 millionar kroner.

## Mottaking
Serien har fått svært gode meldingar, men framstillinga av sentrale Arbeidarparti-politikarar har også fått kritikk.

I ein post på Facebook-profilen sin, skreiv tidlegare statsminister Thorbjørn Jagland: «Reiulf Steen var ikke bare en drukkenbolt, og slett ikke en livsfjern tåkefyrste. [...] Odvar Nordli var slett ingen bygdetulling. Han kunne formulere i én setning det intellektuelle måtte skrive tusen ord for å komme fram til, gjerne under tvil. [...] Trygve Bratteli er en av partiets og Norges viktigste. Han var fåmælt, men ikke så puslete og tragisk som han fremstilles.»

Det er også påpeikt at mens mange av dei andre i partileiinga framstår som karikaturar av seg sjølv i serien, blir Gro Harlem Brundtland løfta fram som ein helt: «Tv-serien «Makta» er bygd opp som et heltedrama med Gro Harlem Brundtland i rolla som Messias», skreiv Bjørgulv Braanen.

### Prisar og nominasjonar
Under TV-seriefestivalen Cannesseries i april 2023 vann *Makta* prisen for beste serie, og komponisten Kåre Vestrheim vann prisen for beste musikk. Serien blei tildelt heiderleg omtale under Prix Europa i 2023 i klassen beste TV-fiksjon.

## Kjelder

**Denne artikkelen bygger på «[[:nb:Makta|Makta]]» frå , den 23. desember 2023.*  

## Bakgrunnsstoff
* Makta hos NRK TV.
* Makta hos Filmfront.
* Makta hos The Internet Movie Database.
* Makta hos The Movie Database.
Pia Viitanen

**Pia-Liisa Viitanen** () er ein finsk politikar for Finlands sosialdemokratiske parti. Ho har vore riksdagsmedlem sidan 1995.  Ho representerte valkrinsen Tavastehus läns norra frå 1995 til 1999 og sidan 1999 hetar valkrinsen hennar Birkaland. Ho var bustads- og kommunikasjonsminister frå 2013 til 2014 og kultur- og bustadsminister frå 2014 til 2015.

## Kjelder

## Bakgrunnsstoff

*
Da vi styrte landet

***Da vi styrte landet*** er ein norsk portrettserie på seks episodar som blei vist på NRK1 hausten 2017. Serien tok for seg statsministerperiodane til seks av sju dålevande norske statsministarar: Kåre Willoch, Gro Harlem Brundtland, Thorbjørn Jagland, Kjell Magne Bondevik, Jens Stoltenberg og Erna Solberg. Dette skjedde gjennom arkivklipp, intervju og felles samtale rundt eit middagsbord. Oddvar Nordli var sjuk under innspelinga og kunne difor ikkje delta.

Serien vann prisen for «årets nyskapning» under Gullruten 2018 og var i tillegg nominert i klassene «beste dokumentarserie» og «beste regi - enkamera».

## Kjelder

**Denne artikkelen bygger på «[[:nb:Da vi styrte landet|Da vi styrte landet]]» frå , den 23. desember 2023.*  

## Bakgrunnsstoff
* Da vi styrte landet hos NRK TV.
* Da vi styrte landet hos The Internet Movie Database.
* Da vi styrte landet hos The Movie Database.
Zhang Boheng

**Zhang Boheng** () er ein kinesisk turnar frå Hunan-provinsen. Han vart i 2021 verdsmeister i mangekamp, året etter fekk han VM-gull i lagkamp.

Zhang gjekk til topps i mangekampen då Turn-VM 2021 vart avvikla i Kitakyūshū i Japan. Han slo japanske Daiki Hashimoto med minimal margin, dei to var i ei heilt eiga klasse. Under Turn-VM 2022 i Liverpool kom Zhang på andreplass i mangekampen, Hashimoto var då tilbake på toppen. I lagkampen bidrog Zhang mykje til at Kina vann VM-gull framom Japan. I apparatfinalane enda Zhang som best nummer 5 i svingstang. Hausten 2023 sigra han i mangekampen og lagkampen ved asialeikane i Hangzhou.

## Kjelder

**Denne artikkelen bygger på «[[:en:Zhang Boheng|Zhang Boheng]]» frå ,  den 24. desember 2023.*
Maclura pomifera

***Maclura pomifera*** er eit lauvfellande tre i morbærfamilien.

Det blir opptil 20 m høgt med ei uregelmessig kuppelforma krone og har ein pålerot som kan gå meir enn 8,2 m djupt. Borken er oransjebrun, djupt fura og blir ofte flekka av. Skota er sikksakkforma med ein 1,3–2,5 cm lang torn ved basis av kvart skot eller blad. Låge greiner som har døydd på grunn av skugge, sit igjen i mange år og bidreg til at trea dannar ugjenomtrengelege kratt.

Akselblada er lansettforma, 1,5–2 mm lange og hårete. Bladstilken er 1–2,5 cm lang og hårete. Blada er 4–12 cm lange, 2–6 cm breie, bølgjekanta, tilspissa, glinsande mørkegrøne på oversida og lysare under.

Trea er særbu med hann- og hoblomar på ulike plantar. Blomane sit i kulerunde hovud. Dei er vindpollinerte og blomstrar i april–juni. Frukta er ei gulgrøn, kulerund fruktstandfrukt med ein diameter på 7,5–15 cm og ofte ei vekt på meir enn eitt kilo. Frukta er moden i september–oktober. Om ho blir skadd, skil ho ut ei mjølkesaft som kan irritera huda og som blir svart når ho tørkar på frukta.

Frukta er tilpassa spreiing med store, utdøydde planteeterar, som mammutar og kjempedovendyr, og ho er uetande for menneske og nolevande dyr. Når frukta er moden, fell ho av trea og kan trilla nedover bakkar eller bli transportert med elvar. Nokre dyr, som ekorn, rev, grankrossnebb og nordkrattvaktel, kan eta frøa. 

I pleistocen hadde *Maclura pomifera* ei vid utbreiing i Nord-Amerika. Dei store planteetarane forsvann tidleg i holocen, og leveområdet til *Maclura* skrumpa inn. Då europearane kom til området voks treslaget berre i Red River-området i sørvestlege Arkansas, søraustlege Oklahoma og sentrale Texas. Her veks det på fuktig, veldrenert grunn saman med kviteik, hickory, kvitask og raud morbær.

Arten veks forvilla i store delar av austlege USA og i Great Plains-området. I Nebraska og Kansas invaderer arten overbeita grasmark saman med krosstorn. Seinare i suksesjonen overtek svartvalnøtt, eik, nesletre, hickory og alm. På kalkrik jord i midtre delar av Tennessee og tilstøytande delar av Kentucky og Alabama veks han saman med virginiaeiner, svartvalnøtt, hickory og alm.

Osagefok brukte trevirket til bogar. Arten er planta og delvis naturalisert overalt i det kontinentale USA og søraustlege Canada. Han blir brukt til hekkar for å gjerda inn husdyr, leplanting og til erosjonskontroll. Stammane blir brukte til gjerdestolpar. 

## Galleri

Fil:Maclura_pomifera_001.JPG|Vekstform
Fil:Maclura_pomifera_008.jpg|alt=Bark|Bork
Fil:Maclura_pomifera_002.JPG|Bladverk
Fil:Maclura_pomifera_003.JPG|alt=Hunnblomster|Hoblomster
Fil:Osage_orange_1.jpg|Moden frukt

## Kjelder

**Denne artikkelen bygger på «[[:nb:Maclura pomifera|Maclura pomifera]]» frå ,  den 24. desember 2023.* 
*** oppgav desse kjeldene:* &nbsp;

* 
* 
* 
* 
* 

## Bakgrunnsstoff
*
Antoine Galland

**Antoine Galland** () var ein fransk orientalist og numismatikar, og den fyrste europeiske omsetjaren av den arabiske eventyrsamlinga *[[Tusen og ei natt]]*. Samlinga kom ut i tolv bind mellom 1704 og 1717, og fekk mykje å seia i europeisk litteraturhistorie og for europeiske haldningar til den muslimske verda.

## Liv og virke

### Bakgrunn
Galland stamma frå ein familie av småbønder. Han mista far sin då han var fire år gammal. Som tiåring lærte han seg gammalgresk, latin og hebraisk i Noyon. Seinare studerte han ved Collège Royal og Sorbonne i Paris.

### Karriere
Dei framifrå greskkunnskapane til Galland førte til at den dåverande franske sendemannen, Marquis de Nointel, i 1670 overtalte han til koma til Konstantinopel, der han blei verande i fem år. Der, og seinare andre stader, tileigna han seg ytterlegare språkkunnskapar. Etter kvart lærte han seg grundig både arabisk, tyrkisk og persisk, og gjorde seg kjend med litteraturen til desse språka. I Konstantinopel la han også grunnlaget for den store myntsamlinga si.

I 1676 drog Galland til Jerusalem, for å undersøkja, registrera og skissera gamle minnesmerke og innskrifter. I same hensikt drog han i 1679 til Levanten på oppdrag frå Det franske austindiske kompaniet.

Etter å ha kome tilbake til heimlandet i 1701 blei han medlem av Académie des Inscriptions et Belles-lettres og i 1709 professor i arabisk språk ved Collège de France. 

Galland omsette Koranen til fransk, og laga ei nokså fri omsetjing av eventyrsamlinga *Tusen og ei natt*. Han omsette fyrst soga om Sindbad sjøfararen*,* frå eit manuskript han hadde funne i Konstantinopel på 1690-talet. Den franske omsetjinga kom ut i 1701, og fekk mykje merksemd som oppmuntra Galland til å omsetja fleire eventyr. Hovudmaterialet til *Tusen og ei natt* fann han i eit syrisk manuskript frå 1300-talet. Dei første to binda av omsetjinga hans, under namnet *Mille et Une Nuit*, kom ut i 1704. Det tolvte og siste bindet kom ut posthumt, i 1717. Han omsette fyrste del av verket utelukkande frå det syriskspråklege manuskriptet, men i 1709 fekk han ytterlegare materiale på 14 eventyr, fortalt til han munnleg av den maronittiske lærde Youhenna («Hanna») Diab frå Aleppo i Syria. Blant eventyra han fekk av denne munken tok han inn i band sju, mellom anna *[[Aladdin|Aladdin og den magiske lampa]]* og *[[Ali Baba og dei førti røvarane|Ali Baba]]*. Samlinga bidrog sterkt til ei sterk interesse for Orienten i fransk litteratur på 1700-talet. Ho inspirerte også det dramatiske diktet *Aladdin* av Adam Oehlenschläger. 

Han døydde 17. februar 1715 i Paris.

## Kjelder

**Denne artikkelen bygger på «[[:no:Antoine Galland|Antoine Galland]]» frå ,  den 24. desember 2023.*  

## Bakgrunnsstoff
Xiao Ruoteng

**Xiao Ruoteng** () er ein kinesisk turnar frå Beijing. Han vart i 2017 verdsmeister i mangekamp, året etter vann han VM-gull i lagkamp og på bøylehest.

Xiao meisterskapsdebuterte med ein bronsemedalje i lagkamp for det kinesiske mannskapet då Turn-VM 2015 vart avvikla i Glasgow. Ein olboge-skade hindra han i å delta i Sommar-OL 2016. Under Turn-VM 2017 i Montreal var han bestemann i mangekampen, i tillegg sikra han seg bronsemedaljen på bøylehest. Hausten 2018 sikra han seg to gullmedaljar og ein sølvmedalje ved verdsmeisterskapen i Doha i Qatar. Etter å ha vunne gull i mangekamp for Kina, enda han opp med nøyaktig same poengsum som russiske Artur Dalalojan i mangekamp. Russaren fekk gullet, Xiao måtte nøye seg med sølv. Xiao avlsutta Doha-meisterskapen med triumf i bøylehest. Frå Turn-VM 2019 i Stuttgart reiste Xiao med ein sølvmedalje frå lagkampen og ein bronse frå frittståande-finalen, i mangekampen vart han fjerdemann. Sommaren 2021 vart han nummer 2 i mangekamp og nummer 3 i lagkamp og i frittståande under dei olympiske leikane i Tokyo.

## Kjelder

**Denne artikkelen bygger på «[[:en:Xiao Ruoteng|Xiao Ruoteng]]» frå ,  den 24. desember 2023.*  
*
Hot Eyes

**Hot Eyes**, i Danmark kjend som **Kirsten og Søren**, var ein dansk popduo som bestod av  og . Kirsten og Søren deltok i Dansk Melodi Grand Prix fem gongar i 1980-åra, og har representert Danmark i Eurovision Song Contest tre gongar: 1984, 1985 og 1988.

Duoen byrja samarbeidet sitt i byrjinga av 1970-åra, då bandet Pussycats tok Siggaard opp som medlem. Bandet skifta namn til Hokus Pokus, og seinare til . Bandet deltok i Dansk Melodi Grand Prix i 1983 med melodien «Og livet går». Seinare forlet Søren Bundgaard Sir Henry and his Butlers for å fortsetje samarbeidet med Kirsten Siggaard.

## Eurovision Song Contest
I 1984 representerte Hot Eyes Danmark i Eurovision Song Contest med poplåten «Det' lige det». Melodien kom på fjerdeplass, den beste plasseringa til Danmark sidan sigeren i 1963. Siggaard var gravid med den fyrste sonen sin då ho opptredde i finalen.

I 1985 følgde duoen opp med «Sku' du spørg' fra no'en», der den ni år gamle dottera til Bundgaard, Lea, hadde ei sentral rolle under framføringa av låten. Då Hot Eyes representerte Danmark for tredje gong i Eurovision Song Contest i 1988, var Siggaard 8 måneder og 29 dager på veg med den andre sonen sin, som blei fødd tre veker etter tevlinga. Duoen kom på tredjeplass, som var den nest beste plasseringa til Danmark til då.

I tillegg deltok Hot Eyes i Dansk Melodi Grand Prix i 1986 med «Sig det som det er», og i 1987 med «Farvel og tak».

Hot Eyes blei offisielt oppløyst i 1990, men allerie etter ein  i 1989 blei samarbeidet mellom duoen avslutta.

## Diskografi
Musikkalbum gjevne ut av Hot Eyes:

* 1984: *Hot Eyes*, gjeve ut på EMI.
* 1985: *Sku' du spørg' fra no'en*, gjeve ut på EMI.
* 1988: *3*, gjeve ut på EMI.
* 1988: *Ka' du se hva' jeg sa*', gjeve ut på .

## Referansar

**Denne artikkelen bygger på «[[:nb:Hot Eyes|Hot Eyes]]» frå , den 23. desember 2023.*
Gælisk salmesong

**Gælisk salmesong** () er ein tradisjon for å synga salmar frå dei bibelske Salmane i presbyterianske, skotsk-gæliske kyrkjelydar på dei Ytre Hebridane i Skottland.

## Struktur og stil
Salmane blir sungne utan akkompagnement, i ein stil kjend som «lining out» eller «presenting the line», der fyrstesongaren, eller «precentor», syng ei linje fyrst, og resten av forsamlinga følgjer han. Kvar songar kan brodera ut melodien som dei vil, i såkalla fri heterofoni. Musikkstilen til gælisk salmesong er påverka av piobaireachd-musikk frå det skotske høglandet, med frekvent og karakteristisk bruk av ornamentering og forslag.

## Historie
Skikken med å synga salmar på denne måten var utbreidd i England og låglandet i Skotland på 1600-talet. I 1644 gav Westminster Assembly påbod om å nytta han i gudstenester, men det finst prov på at det var ein folkeleg skikk i engelske protestantiske kyrkjer allereie før dette. I 1659 blei salmeboka omsett til gælisk for fyrste gong, og ein går ut frå at høgslandsfolk byrja å synge salmane etter dette. Dei brukte melodiar som var komponerte i England og Låglands-Skottland til salmene, men forsira dei med ornamentering og forslag. Dette prega musikken så mykje at den tyske musikaren Joseph Mainzer, som gav ut ein studie av gælisk salmesong i 1844, meinte at dei opphavleg melodiane dei bygde på knapt kunne høyrast.

Songforma har vore vanleg i alle protestantiske, gælisktalande regionar i Skottland, men er gått tilbake til å berre brukast i nokre få kyrkjelydar i dei skotske Hebridane, hovudsakleg på Lewis, men òg på Harris, Nord Uist, Benbecula og Skye. På 1900-talet opptredde ho òg i regionar av Låglands-Skottland med mykje innvandring frå Høglandet, som Partick i Glasgow.

## I kulturen
Gælisk salmesong var den viktigaste inspirasjonen til Runrig sin song «An Ubhal as Àirde (The Highest Apple)» på albumet *The Cutter and the Clan*.

Delar av salmesongen er blitt nytta i songar av Capercaillie og Martyn Bennett.

Gæliske salmar er blitt spreidde gjennom albumserien *Salm*, produsert av Lewis-fødte Calum Martin. Det er gjeve ut fleire album, mellom anna eit livealbum spelt inn ved Celtic Connections med tittelen *Salm and Soul* som har både gælisk salmesong og eit afro-amerikansk gospelkor.

I 2019 gjorde songar-låtskrivaren Roxanne Tataei og gæliske salmesongarar i Stornoway ei innspeling som blei dokumentert i ein episode av BBC Radio 4-programmet *The Sound Odyssey*.

## Kjelder

**Denne artikkelen bygger på «[[:en:Gaelic psalm singing|Gaelic psalm singing]]» frå ,  den 25. desember 2023.*
Olsen Brothers

**Olsen Brothers**, i Danmark kjend som **Brødrene Olsen**, er ein dansk popduo som er mest kjend for å ha vunne Eurovision Song Contest 2000 med songen «Fly on the Wings of Love». Duoen består av brørne **Jørgen** (fødd 15. mars 1950) og **Niels «Noller»** (fødd 13. april 1954) **Olsen**. Det fyrste albumet deira kom ut i 1972, og brørne har totalt gjeve ut tolv album.

## Bakgrunn
Jørgen og Niels Olsen blei fødde i Odense, men familien flytta til København i 1962. Tre år seinare starta de to brørne sitt fyrste band, The Kids, i 1965. The Kids var oppvarmingsband for The Kinks i K.B. Hallen same år, og duoen gav ut sin fyrste singel i 1967. 

Både Jørgen og Niels Olsen bidrog i musikalen *[[Hair]]* i Cirkusbygningen i København i mars 1971 og drog etterpå på turné i Danmark, Sverige og Noreg. 

Dei største hitsongane deira omfattar «Angelina» (1972), «Julie» (1977), «San Francisco» (1978), «Dans Dans Dans» (1979), «Marie, Marie» (1982) og «Neon Madonna» (1985), med den største kom i 2000, då brørne vann Dansk Melodi Grand Prix med «Smuk som et stjerneskud». Til den internasjonale finalen i Stockholm var songen omsett til engelsk med tittelen «Fly on the Wings of Love». På eit tidspunkt selde dei  eksemplar av songen på ein dag i heimlandet.

Duoen sto for opningsnummeret under Eurovision Song Contest 2001 i København, der dei framførte vinnarsongen sin i tillegg til ein framføring av singelen «Walk Right Back».

I 2005 deltok brørne på nytt i Dansk Melodi Grand Prix med songen «Little Yellow Radio». I finalen enda dei på andreplass, bak Jakob Sveistrup og «Tænder på dig». 

«Fly on the Wings of Love» blei plukka ut som ein av fjorten deltakarar til jubileumskonserten ''Congratulations: 50 Years of the Eurovision Song Contest'' i København i 2005, og dei framførte han også under showet.

## Diskografi
* «Olsen» (1972)
* «For What We Are» (1973)
* «For the Children of the World» (1973)
* «Back on the Tracks» (1976)
* «You're the One» (1977)
* «San Francisco» (1978)
* «Dans – Dans – Dans» (1979)
* «Rockstalgi» (1987)
* «Det Stille Ocean» (1990)
* «Greatest and Latest» (1994)
* «Angelina» (1999)
* «Fly on the Wings of Love» (2000)
* «Neon Madonna» (2001)
* «Walk Right Back» (2001)
* «Songs» (2002)
* «Weil Nur Die Liebe Zählt» (2003)
* «More Songs» (2003)
* «Our New Songs» (2005)

## Kjelder

**Denne artikkelen bygger på «[[:nb:Olsen Brothers|Olsen Brothers]]» frå , den 23. desember 2023.*
Lighthouse X

**Lighthouse X** (uttalt *Lighthouse Ten*) var eit dansk popband frå 2012 til 2016 som bestod av Søren Bregendal (fødd 6. september 1983),  (fødd 21. januar 1986) og Martin Skriver (fødd 30. november 1986). Bandet representerte Danmark i Eurovision Song Contest 2016 og blei oppløyst sommaren same år.

## Bakgrunn

Lighthouse X blei etablert i 2012 med mål om å hjelpe menneske som har støytt på vanskar i livet. Bandmedlemmane var ambassadørar for tre ulike ideelle organisasjonar, som også mottok ein slump av inntektene til gruppa.

13. oktober 2014 gav Lighthouse X ut debutsingelen sin, «Kærligheden kalder», som nådde ein 37. plass på den danske singellista. Etter den andre singelen til gruppa, «Hjerteløst», slapp Lighthouse X ein sjølvtitulert EP 16. februar 2015. I april same år gav ho ut singelen «Nattens gløder».

Lighthouse X blei for alvor landskjent i Danmark då ho vann Dansk Melodi Grand Prix i 2016 med songen «». Gruppa representerte Danmark i Eurovision Song Contest i Stockholm same året, men enda nest sist i sin semifinale. Dette var andre år på rad at Danmark ikkje kvalifiserte seg til finalen.

Bandet blei oppløyst i august 2016, og medlemmane gjekk kvar til sitt.  var blant anna programleiar for Dansk Melodi Grand Prix i 2017 og 2018.

## Diskografi
### EP-ar

### Singelar

## Kjelder

**Denne artikkelen bygger på «[[:nb:Lighthouse X|Lighthouse X]]» frå , den 25. desember 2023.*
2900-talet fvt.

**2900-talet fvt.** var åra frå 2999 fvt. til 2900 fvt.

## Hendingar
* Kring 2950 fvt.: Narmer sameinte Det gamle Egypt og vart den fyrste kongen av riket.

## Kjelder
Henrik Wickström

**Henrik Wickström** () er ein finsk politikar for Svenska folkpartiet. Den 5. april 2023 blei han riksdagsmedlem for valkrinsen Nyland.

## Kjelder

## Bakgrunnsstoff
*
Jakob Sveistrup

**Jakob Sveistrup** () er ein dansk songar og utdanna lærar. I 2003 blei han landskjend i Danmark då han nådde finalen i tv-talentshowet *Stjerne for en aften* på Danmarks Radio. I 2005 vann Sveistrup Dansk Melodi Grand Prix med songen «». Bidraget enda på ein niandeplass i Eurovision Song Contest i Kyiv seinare same året.

## Biografi
I tenåra og seinare opptredde Sveistrup på ulike musikalscener på Fyn, som  og . Han var også med i fleire musikkband i heimbyen Odense, blant dei Crew, Kingsunderwear og CopyCats. Sistnemnde band følgde med Sveistrup under namnet Jakob Sveistrup Band, då Sveistrup kutta ut jobben som skulelærar og valde å satse på musikken. Sveistrup starta på lærarstudiet i 1995 ved , der han fullførte i 1999 med musikk som linjefag.

I 2003 blei Sveistrup kjend i Danmark då han deltok i DR1 si talenttevling *Stjerne for en aften*, der han blei nummer fire med songen «True to Your Heart». 

I februar 2005 vann Sveistrup Dansk Melodi Grand Prix med songen «Tænder på dig». Songen blei omsett til engelsk med tittelen «» foran Eurovision Song Contest 2005 i Kyiv i Ukraina. I semifinalen blei songen nummer tre og kvalifiserte seg dimed til finalen laurdag 21. mai. Der enda songen til slutt på ein delt niandeplass saman med norske Wig Wam og «».

30. mai 2005 gav Sveistrup ut debutalbumet *Jakob Sveistrup*, som selde til gull og sidan platina. Året etter gav han ut det andre albumet sitt, *Fragments*, og same året spelte han inn to songar til Disney-filmen *[[Lille kylling]]*. I 2008 var han i gong med sitt tredje album, men  gjorde at plateselskapet stoppa albumet og fristilte Sveistrup frå platekontrakten. 

I januar 2015 innleia Sveistrup eit samarbeid med Lars Rahbek Andresen som resulterte i albumet *All In/All Out*. Tittelen refererer til den fullstendige satsinga på musikkprosjekt til Sveistrup. Han skreiv og komponerte samtlege songar, og finansierte sidan heile utgjevinga. Albumet kom ut i mars 2016.

I 2018 gav han ut sitt fjerde album, *In Your Face*, då under namnet Sveistrup.

## Diskografi
### Album
* 2005 – *Jakob Sveistrup*
* 2006 – *Fragments*
* 2016 – *All In/All Out*
* 2018 – *In Your Face*

### Singlar
* 2005 – «»
* 2006 – «Could Have Sworn»
* 2006 – «Book of love»
* 2008 – «Hvem er venner»
* 2013 – «Hold godt fast»
* 2015 – «Damn Good Day»
* 2016 – «Make Me an Offer»
* 2016 – «Accompany Me»

## Kjelder

**Denne artikkelen bygger på «[[:nb:Jakob Sveistrup|Jakob Sveistrup]]» frå , den 25. desember 2023.*
Krøller eller ej

**«Krøller eller ej»** (norsk omsetjing ‘krøller eller ikkje’) er ein dansk popsong med visse elektronika-element frå 1981, komponert av Tommy Seebach, med tekst av . Songen blei framført av Seebach saman med Debbie Cameron. Han vann Dansk Melodi Grand Prix 1981, og var det danske bidraget i Eurovision Song Contest same året i Dublin. I den internasjonale finalen enda songen på ein delt ellevteplass med 41 poeng.

## Om songen
«Krøller eller ej» er ei hylling til alle barn: Om dei har lyse krøller eller ikkje, brune auge eller ikkje, så er dei elska. Vidare går teksten: «Vi håber alle på at de må få de ting, de ønsker sig, Om de' fire eller tres, har krøller eller ej».

«Krøller eller ej» var eit av fem bidrag i den danske finalen 28. februar 1981 på Restaurant Valencia i København. Songen vann finalen med 441 poeng av 500 moglege, og han blei dimed det danske bidraget til Eurovision Song Contest 1981 i Dublin. 

I Dublin var «Krøller eller ej» det sjette bidraget på scena av 20 bidrag. Songen blei dirigert av , og på scena sat Tommy Seebach ved eit keyboard, mens Debbie Cameron song og dansa undervegs. Det var også to dansarar med, i tillegg til koristane  og . Både Michael og Ianne Elo og Debbie Cameron hadde også kora på vinnarsongen til Seebach frå 1979, «» som blei nummer seks i Eurovision Song Contest 1979.

I avrøystinga fekk «Krøller eller ej» til saman 41 poeng, inkludert 12 poeng frå den belgiske jurygruppa. Den norske jurygruppa gav ingen poeng til det danske bidraget. Storbritannia vann tevlinga med «Making Your Mind Up».

Fleire tiår seinare hevda Debbie Cameron at den britiske sigeren var fiksa på førehand. I ei bok frå 2010 om kollegaen Tommy Seebach, hevda Cameron at ho blei kontakta av ein mann da ho skulle sjekke ut av hotellet etter finalen. Mannen var ifølgje Cameron ein høgtståande BBC-tilsett som fortalde at dei hadde sabotert ljoden på prøvene til Danmark, Israel og Tyskland. «Av politiske årsaker har det i lang, lang tid i forkant vore avtalt at Storbritannia skulle vinne Eurovision Song Contest. Eg stod i kontrollrommet og var vitne til at alle landa som hadde ein sjanse til å vinne over gruppa , blei saboterte av teknikarane. Og to av dei landa kor eg så at dette skjedde, var under Danmarks og Israels song.» Mannen er ukjend, og påstandane har aldri blitt ettergådde.

## Andre versjonar
Seebach og Debbie Cameron gav også ut ein engelsk versjon av songen, kalla «Straight Or Curly Hair». 

I 1998, 17 år etter at «Krøller eller ej» blei gjeven ut, fekk den danske versjonen nytt liv i ein discoversjon kalla «Krøller eller ej '98». Seebach gav discoversjonen ut saman med eit samlealbum og turnerte danske diskotek med den nye versjonen.

## Listeplasseringar
«Krøller eller ej» var den åttande mest populære songen i Danmark i 1981, ifølgje den offisielle danske singellista for året 1981.

## Kjelder

**Denne artikkelen bygger på «[[:nb:Krøller eller ej|Krøller eller ej]]» frå , den 26. desember 2023.*
Ragne Wiklund

**Ragne Wiklund** () er ein idrettsutøvar frå Oslo som tevlar i orientering og skeiseløp. Ho vann gullmedaljen på 1500 meter under VM på skeiser 2021/Enkeltdistansar og på 3000 m under Enkeltdistanse-VM 2023. Wiklund er medlem i Aktiv skøyteklubb og Nydalens Skiklubb.

Wiklund overraska stort då ho 14. februar 2021 skreid inn til siger på 1500 meter ved verdsmeisterskapen på enkeltdistansar i Heerenveen. Under Vinter-OL 2022 i Beijing enda ho på femteplassen både på 3000 m og 5000 m. Ho vann sitt fyrste verdscupløp den 11. november 2022, då på 3000 meter i Stavanger. Sidan i 2022/23-sesongen vart det tre verdscuptriumfar på 3000 meter og ein på 1500 m. I Skeise-EM 2023 på Hamar vart ho nummer 2, Antoinette de Jong frå Nederland vart europameister. Under verdsmeisterskapen 2023 enkeltdistansar i Heerenveen tok Wiklund gullmedaljen på 3000 m og ho fekk sølv på såvel 1500 m som på 5000 m. I november-desember 2023 vann ho tre 3000-meterar i verdscupen.

Wiklund sprang i 2020 Nydalens Skiklubb inn til gull på stafetten under noregsmeisterskapen i Malvik. Ved NM i orientering 2022/langdistanse på Østre Toten sikra ho seg bronsemedaljen.

På idrettstinget sommaren 2023 vart Wiklund tildelt Egebergs Ærespris for sine prestasjonar i på skeiser og i orientering.

## Kjelder

**Denne artikkelen bygger på «[[:nb:Ragne Wiklund|Ragne Wiklund]]» frå ,  den 26. desember 2023.*  
**Denne artikkelen bygger på «[[:en:Ragne Wiklund|Ragne Wiklund]]» frå ,  den 26. desember 2023.*  
*
Anna-Maja Henriksson

**Anna-Maja Kristina Henriksson** () er ein finsk jurist og politikar for Svenska folkpartiet som er undervisingsminister i regjeringa Orpo. Ho har vore partileiar i Svenska folkpartiet sidan 2016, og vart vald inn på den finske riksdagen frå Vasa valkrins sidan 2007. Ho var justisminister frå 2011 til 2015 og igjen frå 2019 til 2023.

## Kjelder

## Bakgrunnsstoff

*
Soleigro

**Soleigro** (*Baldellia repens*) er ein art i soleigroslekta i vassgrofamilien. Han veks både ved og i vatn.

I Noreg er arten heimleg med ei sørvestleg utbreiing. Han vert rekna som sterkt truga (EN) i Raudlista 2021. Arten er kjend frå fem stader i landet: Orrevatnet i Klepp kommune, Ådlandsvatnet og ein oppdemd dam på Stord, Tveitavatnet på Huglo og Vevatnet på Tysnesøy.

Rapporterte funn i 2018 av den nærståande skjermsoleigro (*B. ranunculoides*) er førebels ikkje stadfesta.

## Kjelder





## Bakgrunnsstoff
2700-talet fvt.

**2700-talet fvt.** var åra frå 2799 fvt. til 2700 fvt.

## Hendingar
* Kring 2750 fvt.: Hetepsekhemwy vart konge av Egypt, rekna som den fyrste av det andre dynastiet.

## Daude
* Kring 2750 fvt.: Qaa, egyptisk konge av det fyrste dynastiet

## Kjelder
Balbina Bäbler

**Balbina Bäbler** () er ein sveitsisk arkeolog frå Glarus som er spesialist på det nordlege Svartehavet.

## Liv og virke
Balbina Bäbler studerte ved universiteta i Bern og München. Ho gjekk ut i 1997 med avhandlinga *Fleissige Thrakerinnen und wehrhafte Skythen Nichtgriechen im klassischen Athen und ihre archaologische Hinterlassenschaft*.

Bäbler er ein ekspert på arkeologisk kronologi og gravkultur, og Honorary Fellow ved Universitetet i Exeter. Ho har arbeidd ved Universitetet i Hamburg, Leibniz Universitet Hannover og ved Universitetet i Göttingen.

Ho har gjeve ut fleire bøker, og er forfattar av fleire artiklar i oppslagsverket *Neue Pauly*.

## Publikasjonar

* 1998 - *Fleissige Thrakerinnen und wehrhafte Skythen. Nichtgriechen im klassischen Athen und ihre archäologische Hinterlassenschaft*, Teubner, Stuttgart-Leipzig  
* 2001 - *Die Welt des Sokrates von Konstantinopel. Studien zu Politik, Religion und Kultur im späten 4. und frühen 5. Jh. n. Chr.* (med Heinz-Günther Nesselrath), Saur, München-Leipzig 
* *Archäologie und Chronologie. Eine Einführung, Wissenschaftliche Buchgesellschaft*, Darmstadt 2004 (Einführung Archäologie) 
* 2006 - *Ars et Verba. Die Kunstbeschreibungen des Kallistratos. Einführung, Text, Übersetzung, Anmerkungen, archäologischer Kommentar* (med Heinz-Günther Nesselrath), Saur, München-Leipzig .
* 2011 - *Dion von Prusa – Menschliche Gemeinschaft und göttliche Ordnung: Die Borystenes-Rede* (med Maximilian Forschner, Albert de Jong og Heinz-Günther Nesselrath). Wissenschaftliche Buchgesellschaft, Darmstadt, ISBN 978-3-534-23584-1
* 2016 - *Philostrats Apollonios und seine Welt – Griechische und nichtgriechische Kunst und Religion in der ›Vita Apollonii‹* (med Heinz-Günther Nesselrath)*.* Walter de Gruyter, Berlin, ISBN 978-3-11-047764-1

## Kjelder

**Denne artikkelen bygger på «[[:en:Balbina Bäbler|Balbina Bäbler]]» frå ,  den 26. desember 2023.*
Primal Scream

**Primal Scream** er eit skotsk rockeband.

Banda blei skipa i 1982 av vokalisten Bobby Gillespie, som då var trommeslagar i The Jesus and Mary Chain, og gitaristen . Bandet gav ut debutalbumet *Sonic Flower Groove* i 1987. Det fekk eit gjennombrot med det tredje albumet sitt, *Screamadelica* frå 1991, og fekk den britiske Mercury-prisen for albumet den fyrste gongen han blei delt ut i 1992. I Noreg var bandet nominert til Alarmprisen 2001 i klassen årets internasjonale album for *Xtrmntr*. Utdelinga var den første utgåva av Alarmprisen, og den einaste gongen det blei delt ut prisar i internasjonale klassar.

Bandet har hatt fleire utskiftingar av medlemmer, og Gillespie er den einaste som har vore med sidan starten. Beattie, den andre grunnleggjaren, forlét bandet i 1987 etter utgjevinga av det første albumet. Blant medlemmer med langvarig medlemskap er bassisten og gitaristen , som var med frå starten og fram til 2006, keyboardspelaren , som var med frå 1987 og til han døydde i 2022, og gitaristen , som har vore med i bandet sidan 1987.

## Diskografi

* *Sonic Flower Groove* (Elevation, 1987)
* *Primal Scream* (Creation, 1989)
* *Screamadelica* (Creation, 1991)
* *Give Out But Don't Give Up* (Creation, 1994)
* *Vanishing Point* (Creation, 1997)
* *XTRMNTR* (Creation, 2000)
* *Evil Heat* (Columbia, 2002)
* *Riot City Blues* (Columbia, 2006)
* *Beautiful Future* (B-Unique, 2008)
* *More Light* (Ignition, 2013)
* *Chaosmosis* (First International, 2016)

## Kjelder

**Denne artikkelen bygger på «[[:no:Primal Scream|Primal Scream]]» frå ,  den 26. desember 2023.*  

## Bakgrunnsstoff

*
Under stjernerne på himlen

**«Under stjernerne på himlen»** er ein dansk poplåt frå 1993, komponert av Tommy Seebach og med tekst skriven av . Songen blei framført av Tommy Seebach med band og vann Dansk Melodi Grand Prix 1993 og representerte Danmark i Eurovision Song Contest 1993 i Millstreet. I den internasjonale finalen enda «Under stjernerne på himlen» som nummer 22 av 25 bidrag, og den svake plasseringa gjorde at Danmark måtte stå over tevlinga året etter.

## Bakgrunn
«Under stjernerne på himlen» er ein godnattsong til dottera til Tommy Seebach, Marie. Seebach hadde sendt inn songen til Dansk Melodi Grand Prix både i 1991 og 1992, men Danmarks Radio ville ikkje aksepterte han til tevlinga. Årsaken var ikkje songen, men alkoholmisbruket til Seebach. Kringkastaren frykta at Seebach ville opptre rusa og «lage skandale» under sendinga. Men i 1993 godtok Danmarks Radio songen, og han var eit av ti bidrag i Dansk Melodi Grand Prix i Odense 3. april 1993.

I Dansk Melodi Grand Prix vann «Under stjernerne på himlen» ein klår siger i telefonavrøystinga med drygt  telefonrøyster. Sigeren gjorde at songen blei det danske bidraget til Eurovision Song Contest i Irland 15. mai same år. Dette var den tredje sigeren til Seebach i tevlinga, etter å ha vunne den danske finalen i 1979 med «» og i 1981 med «Krøller eller ej». 

I den internasjonale finalen i Millstreet var «Under stjernerne på himlen» det femte bidraget ut på scena av 25 bidrag. Trass dansk optimisme om ei god plassering, fekk han berre 9 poeng og enda på ein delt 22. plass med Slovenia. Den svake plasseringa gjorde at Danmark måtte stå over tevlinga året etter – dette var fyrste gongen Danmark ufriviljug måtte stå over ein Eurovision-finale. Hendinga gjorde Seebach til «nasjonal syndebukk» i Danmark, og han blei møtt med omfattande kritikk. Dette blei også siste gongen han deltok i Dansk Melodi Grand Prix. 

## Ny versjon
Tommy Seebach la aldri songen ut for sal i 1993. I staden spela sonen hans, Rasmus Seebach, inn ein versjon i 2011. Songen var også ein del av andre albumet til Rasmus Seebach, *Mer' end kærlighed* frå 2011. Versjonen til Rasmus Seebach nådde ein tredjeplass på den danske singellista hausten 2011. I januar 2012 mottok songen gull for strøyming.

## Listeplasseringar
Originalversjonen frå 1993 gjekk aldri inn på den danske singellista, men versjonen til Rasmus Seebach frå 2011 nådde ein tredjeplass på lista.

## Kjelder

**Denne artikkelen bygger på «[[:nb:Under stjernerne på himlen|Under stjernerne på himlen]]» frå , den 26. desember 2023.*
Rasmus Seebach

**Rasmus Seebach** () er ein dansk songar, låtskrivar og produsent.

## Karriere
Sidan 1990-talet har Seebach saman med broren, Nicolai Seebach, skrive og produsert låtar til både danske og utanlandske artistar, men fyrst i april 2009 solodebuterte han med singelen «Engel». Året etter slapp han singelen «Natteravn» som blei ein hit i både Danmark og Sverige. Låten var eigentleg ein bonuslåt på albumet til Seebach med same namn, men blei raskt meir populær enn nokon av dei andre låtane i Sverige.

## Privatliv
Rasmus Seebach er sonen til artisen Tommy Seebach, som deltok i Eurovision Song Contest tre gongar.

## Diskografi
### Album
* 2009 – *Rasmus Seebach*
* 2011 – *Mer end' kærlighed*
* 2013 – *Ingen kan love dig i morgen*
* 2015 – *Verden ka' vente*
* 2017 – *Før vi mødte dig*

### Singlar
* 2009 – «Engel»
* 2009 – «Glad igen»
* 2010 – «Lidt i fem»
* 2010 – «Natteravn»
* 2011 – «I mine øjne»
* 2011 – «Millionær» (med Ankerstjerne)
* 2013 – «Olivia»
* 2013 – «Sandstorm»
* 2015 – «Uanset»
* 2017 – «2017»
* 2017 – «Bli' her lidt endnu»
* 2019 – «Lovesong»

## Kjelder

**Denne artikkelen bygger på «[[:nb:Rasmus Seebach|Rasmus Seebach]]» frå , den 26. desember 2023.*

## Bakgrunnsstoff
* Offisiell nettside
Jonas Flodager Rasmussen

**Jonas Flodager Rasmussen** (), kjend som **Rasmussen**, er ein dansk songar og skodespelar. Han vann Dansk Melodi Grand Prix i 2018 med songen «», og han representerte Danmark i Eurovision Song Contest 2018, der han blei nummer ni.

## Karriere
Rasmussen er frontmann i coverbandet Hair Metal Heröes, som framfører 1980-talssongar av artistar som Elton John, ABBA og Rugsted & Kreutzfeldt. Han har også jobba som sceneskodespelar og har spelt i musikalar som *[[West Side Story]]*, ** og *[[Les Misérables]]* i Aarhus og Holstebro.

I februar 2018 vann Rasmussen Dansk Melodi Grand Prix med songen «». Songen blei sloppen 5. februar, mens finalen blei arrangert 10. februar 2018. Rasmussen representerte Danmark med låten i Eurovision Song Contest 2018 i Lisboa i Portugal i mai. Der kvalifiserte han seg til finalen og enda til slutt på en niandeplass, den beste plasseringa til Danmark sidan sigeren i 2013.

## Privatliv
Rasmussen blei fødd i Viborg, men bur no i  med kona si og to barn. Han studerte dramaturgi og musikk ved  og jobbar som lærar ved Kulturskolen Viborg og Aarhus Teater Læring, ei avdeling av .

## Diskografi

### Singlar

## Kjelder

**Denne artikkelen bygger på «[[:nb:Rasmussen (artist)|Rasmussen (artist)]]» frå , den 26. desember 2023.*
2600-talet fvt.

**2600-talet fvt.** var åra frå 2699 fvt. til 2600 fvt.

## Hendingar
* Kring 2670 fvt.: Khasekhemwy vart konge av Egypt, den siste frå det andre dynastiet.
* Kring 2650 fvt.: Netjerikhet vart konge av Egypt, den fyrste frå det tredje dynastiet.
* Kring 2600 fvt.: Huni vart konge av Egypt.

## Kjelder
Balbina Jagielska

**Balbina**, tidlegare **Bina**, (fødd **Balbina Monika Jagielska**,  ) er ein tysk-polsk singer-songwriter og komponist.

## Bakgrunn
Balbina er fødd i Warszawa, og budde der fram til tredje leveåret. I 1988 flytta ho saman med foreldra sine til bydelen Moabit i Berlin. Etter at foreldra skilde seg følgde ho med mora til Neukölln i same by. Her gjekk ho på Albert-Einstein-gymnasium, der ho tok artium i 2002. Ho byrja sidan på siviløkonomstudium, som ho avbraut etter å ha teke den førebuande prøva.

## Musikkarriere

Balbina byrja å skriva dikt og musikk medan ho gjekk på ungdomsskulen. Ho sette også opp teateroppsetjingar med medelevane sine.

På slutten av 1990-talet tok ho kontakt med indie-labelen Royal Bunker, der ho blei kjent med fleire artistar innan tysk hip-hop, som ,  og , som medproduserte det fyrste studioalbumet hennar, *Bina*. Ho drog sidan på turné med  og Prinz Pi.

I 2015 var Balbina og musikarane hennar oppvarmingsband på Herbert Grönemeyer sin turné *Dauernd Jetzt*.

## Diskografi

### Studioalbum

* 2011: *Bina*
* 2015: *Über das Grübeln*
* 2017: *Fragen über Fragen*
* 2020: *Punkt*.

### EP-ar

* 2014: *Nichtstun*
* 2014: *Nichtstun mit Band*

## Kjelder

**Denne artikkelen bygger på «[[:no:Balbina|Balbina]]» frå ,  den 26. desember 2023.*
Ida Njåtun

**Ida Njåtun** () er ein norsk tidlegare idrettsutøvar frå Bærum. Ho var særleg kjend som skøyteløpar, i sommarsesongen deltok ho litt i sykling. Høgdepunktet var tredjeplassen i Firkamp-VM 2015. Njåtun var medlem i Asker Skøyteklubb.

## Karriere
Njåtun slo gjennom med ein andreplass på 1500 meter i eit verdscupstemne i Berlin den 19. november 2010. I januar 2011 enda ho på åttandeplassen ved Europameisterskapen på skeiser 2011. Den 11. mars 2011 gjekk ho inn til sjetteplass på 1500 meter under verdsmeisterskapen på enkeltdistansar. Vinteren 2013 vart ho nummer 8 i europameisterskapen. Under dei olympiske leikane 2014 i Sotsji kneip Njåtun sjetteplassen på 1500 meter. Både i 2015 og 2016 la ho beslag på sjetteplassen ved europameisterskapen, i Minsk i 2016 vann ho 500-meteren. I 2017 var ho tilbake på plass nummer 8 i EM.

Njåtuns beste løp nokon gong kom då ho vann ein suveren siger på 1500 meter ved Skeise-VM 2015 i Calgary, der ho sette norsk rekord med 1.52,71. Samanlagt vart ho nummer 3 i verdsmeisterskapen, einast legendene Martina Sáblíková og Ireen Wüst var betre. Sjuandeplassen på 1500 m vart Njåtuns beste plassering under Vinter-OL 2018 i Pyeongchang.

Nasjonalt sikra Njåtun seg 31 gullmedaljar i noregsmeisterskap på skeiser.

Ho slutta med toppidrett i 2021

## Kjelder

**Denne artikkelen bygger på «[[:nb:Ida Njåtun|Ida Njåtun]]» frå ,  den 27. desember 2023.*  
**Denne artikkelen bygger på «[[:nl:Ida Njåtun|Ida Njåtun]]» frå ,  den 27. desember 2023.*
2500-talet fvt.

**2500-talet fvt.** var åra frå 2599 fvt. til 2500 fvt.

## Hendingar
* Kring 2575 fvt.: Sneferu vart konge av Egypt, som den fyrste frå det fjerde dynastiet.
* Kring 2545 fvt.: Khufu vart konge av Egypt.

## Kjelder
Miroslav Cerar

**Miroslav Cerar** () er ein tidligare turnar frå Ljubljana som representerte Jugoslavia. Han var spesialist i bøylehest, vann gull i øvinga i alle verdsmeisterskap og olympiske leikar i tida frå 1962 til 1970.

Cerar vann bronse i bøylehest ved Turn-VM 1958 i Moskva. To år seinare vart han femtemann i svingstang under Sommar-OL 1960 i Roma og nummer 8 i mangekamp. I 1961 vann han fire gullmedaljar ved EM i Luxembourg: i tolvkamp, bøylehest, ringar, skranke samt bronse i hopp.
Ved Turn-VM 1962 i Praha i vann han både bøylehest og skranke, i begge framom Boris Tsjaklin. Dommarane korrigerte poeng-summen etter at publikum, 18 000 tilskodarar, i 40 minutt høglytt protesterte mot at Tsjaklin fekk fyrsteplassen i skranke-øvinga. I EM i 1963 i Beograd vann Cerar på ny tolvkampen på ny, bøylehest, ringar og skranke. I tillegg til sølv i hopp fekk han bronse i frittståande.

Under Sommar-OL 1964 vart Cerar nummer sju i tolvkampen. Han deltok i tre apparatfinalar og vann ein bronsemedalje i svingstang, ført han vart olympisk meister i bøylehest. I  EM i 1965 i Anvers vann han gull i skranke, sølv på bøylehest og i frittståande og bronse i ringar. Russaren Viktor Lisitskij sigra på bøylehest, og på førte Cerar det fyrste av to nederlag i spesialøvinga hans, det andre kom i EM 1967 frå Mikhail Voronin. Cerar vann så gull på bøylehest og bronse i skranke ved Turn-VM 1966 i Dortmund.

Under dei olympiske sommarleikane 1968 vart Cerar nummer ni i mangekampen, deretter sikra han seg si andre olympiske gullmedalje på bøylehest. Også i EM 1969 steig han til topps på bøylehesten.
I 1970 var heimbyen til Cerar vertskap for verdsmeisterskapen. Han vann då bøylehest for tredje gong i rad ved ein verdsmeisterskap. Cerar slutta turna i 1971, etter å ha vorte skada i ei tevling i Japan.

## Kjelder

**Denne artikkelen bygger på «[[:de:Miroslav Cerar|Miroslav Cerar]]» frå ,  den 28. desember 2023.*
Warcraft: The Roleplaying Game

***Warcraft: The Roleplaying Game*** var eit rollespel gjeve ut av Sword & Sorcery Studios i 2003. Det bygde på dataspelserien *[[Warcraft]]*, og gjekk føre seg på Azeroth i denne verda. 

White Wolf Publishing gav ut ei andreutgåve av spelregnae i 2005 og kalla serien ***World of Warcraft: The Roleplaying Game*** for å knyta seg til suksessen med *[[World of Warcraft]]*.

## Kjelder

**Denne artikkelen bygger på «[[:en:Warcraft: The Roleplaying Game|Warcraft: The Roleplaying Game]]» frå ,  den 28. desember 2023.*  

## Bakgrunnsstoff
*''Warcraft: The Roleplaying Game''  på warcraft.wiki
Balbina-demningen

**Balbina-demningen** (*Usina Hidreletrica de Balbina*) er ein demning i Amazonaselva i nordlege Brasil som ligg rundt 100 km nord for Manaus. Han demmer opp eit av dei største kunstige reservoara i landet, Balbina-reservoaret. Til demningen er det laga til eit vasskraftverk, med installert kapasitet på 250 MW fordelt på fem turbinar. Dette er den nest lengste demningen i Amazonas-bekkenet, men har relativt låg straumproduksjon. 

Demningen er 31 meter høg og heile 2 920 meter lang. Arealet til reservoaret er 2 360 km², og vassvolumet er heile 17,5 km³ (17,5 mrd m³). Kraftproduksjonen dekkjer stort sett behovet til storbyen Manaus. Arbeidet med demningen byrja i 1985, og han stod ferdig i 1989.

## Kjelder

**Denne artikkelen bygger på «[[:no:Balbina-demningen|Balbina-demningen]]» frå ,  den 28. desember 2023.*
Skeise-VM 1996 i firkamp

**Verdsmeisterskapen på skeiser 1996 i firkamp** vart avvikla i Inzell i Bayern i Tyskland dagane frå fredag 2. til sundag 4. februar. 69 utøvarar frå 24 land deltok i meisterskapen. Meisterskapen var den fyrste verdsmeisterskapen i firkamp der menn og kvinner tevla på den same arenaen.

Rintje Ritsma frå Nederland forsvarte VM-tittelen, det same gjorde tyske Gunda Kleemann som elles vart verdsmeister i firkamp for femte gong. Kleemann vann to distansar, også japanaren Hiroyuki Noake vart bestemann på to distansar. 
Ritsma sigra på 10000 meter. Bart Veldkamp og Claudia Pechstein gjekk fortast på kvar sin 5000 meter, medan Becky Sundstrom frå USA gjekk til topps på 500 meter.

Dei fire norske deltakarane enda opp som statistar. Lasse Sætre vart nummer 18, Petter Andersen og Anette Tønsberg 23 begge, og Remi Hereide nr 31.

= Skeise-VM 1996=
## Menn



Dato: 2.–4. februar

### 500 meter




### 5&nbsp;000 meter




### 1500 meter




### 10&nbsp;000 meter




## Kvinner



Dato: 2.–4. februar

### 500 meter




### 1500 meter




### 3&nbsp;000 meter




### 5&nbsp;000 meter




## Kjelder

**Denne artikkelen bygger på «[[:nl:Wereldkampioenschappen schaatsen allround 1996|Wereldkampioenschappen schaatsen allround 1996]]» frå ,  den 27. desember 2023.*
Balbina Rivero

**Francisca Balbina Rivero Pimienta** (), kjend som **Balbina Rivero**, er ein spansk forfattar 
fødd i Granadilla av Abona på Tenerife og seinare busett i Santa Cruz de Tenerife.
## Biografi
Sjølv om ho fyrst debuterte i 2001, har Rivero mange utgjevne verk. Blant dei er romanar, dikt, sogesamlingar og aforismar, både på forlag på Kanariøyane og utanfor øyane. 

I tillegg til den litterære produksjonen sin er Balbina medlem av styret for det litterære magasinet Insularia, som blir gjeve ut av den kanariske forfattarforeininga, og har gjeve ut artiklar i lokal presse, i tidsskriftet *Entrelíneas* og har samarbeidd om radio- og TV-program på ulike lokale kanalar. Ho har òg teke del i produksjonen av albumet *A mis amigos* til den venezuelanske songaren Nancy Toro. Ho har delteke ved fleire bok- og forlagsmesser, og i 2006 opna ho festivalen for vernehelgenen i heimebyen sin.

Balbina Rivero har alltid engasjert seg for å bringa litteratur til barn, og har gjort fleire bidrag til barnelitteratur, både forteljingar og poesi. Ho har halde foredrag på ulike skular på øyane, og utvida arbeidet til Madrid-regionen i 2007 då ho var gjesteforfattar under Barne- og ungdomsbokveka organisert av Valdemoro kommune.

## Verk

### Rapportar

* Ya nada es igual. Ed. Baile del Sol, 2001
* Aires del sur y del este. Granadilla de Abona, 2001.
* Ya nada es igual. Ed. Idea, 2006.
* Ella Confiesa. Baile del Sol, 2006.
* Aires del sur y del este. Emooby, 2011.

### Romanar

* Doce horas para quince años. Ed. Idea, 2006
* Inextricable. Ed. Idea, 2006
* Óscar&Óscar. Ed. Idea, 2006
* Cuerda Locura. Ed. Idea, 2010

### Poesi

* Viaje por la vida. Ed. Idea, 2006
* Ausencias. Ed. Idea, 2006
* Levedad del ser. Ed. Idea, 2009

### Barnebøker

* Una dosis diaria de lectura. Ed. Idea, 2005
* La Rebelión de las vocales. Ed. Idea, 2005
* 
* Entre alas y olas. Colección Yorca. Balbina Rivero, 2009

### Anna

* Luis Diego Cuscoy, maestro y poeta. Ed. Idea, 2007
* Fela, amiga y maestra. (Coordinadora y coautora) Ed. Idea, 2008

## Kjelder

**Denne artikkelen bygger på «[[:es:Balbina Rivero|Balbina Rivero]]» frå ,  den 28. desember 2023.*  

## Bakgrunnsstoff

* Perfil de Balbina Rivero en la Asociación Canaria de Escritores
* Perfil de Balbina Rivero en Ediciones Idea
* Perfil de Balbina Rivero en la Red Mundial de Escritores en Español (REMES)
* Presentación de la obra de Balbina Rivero en Gran Canaria
* Reseña en el periódico ABC
Civita

**Civita** er ein norsk borgarleg og liberal tankesmie som vart skipa i 2003. Civita vert leidd av tidlegare Høgre-statsråd Kristin Clemet.

## Føremål
Civita arbeider for å auka kunnskapen og oppslutnaden om liberale verdiar, institusjonar og løysingar. Dette gjer dei ved utgreiingar og analysar, deltaking i samfunnsdebatten, skolering og seminar.

## Virke
Civita gjennomfører årlege seminar i Oslo, og jamleg i Bergen og Trondheim elles. Oscarsborg-, Flesland- og Værnesseminaret er møteplassar som når ut til ideologisk interesserte unge menneske frå politikk og samfunnsliv. Seminara er idédebatt og dialog med føredrag og gruppediskusjonar. Civita-akademiet og Civita-skulen vert arrangert årleg. Der bidreg forskarar og politikarar frå Noreg og utlandet til å klårgjera tema i politisk ideologi og filosofi.

Civita gjev også ut bøker, rapportar og notat, og er ofte aktuell i samfunnsdebatten knytt opp til liberalistiske verdiar igjennom avisoppslag og radio- og fjernsynsdebatt.

## Aksjonærar
Aksjeselskapet Civita er non-profit. Aksjonærar spenner frå privatpersonar til ulike selskap innan shipping, investering, holding og reiarlag, og dessutan ei rekkje arbeidsgjevarforeiningar.

Dei største aksjonærane er:

* Næringslivets Hovedorganisasjon – 17 %
* Liberalt forskingsinstitutt – 15 %
* Norges Rederiforbund – 12 %
* Ferd Holding – 9 %

## Kjelder

**Denne artikkelen bygger på «[[:nb:Civita|Civita]]» frå ,  den 28. desember 2023.*  

## Bakgrunnsstoff
*